Public procurement notice: Contract Notice
Published: 2018-12-18
Buyer: HUS Logistiikka liikelaitos
Country: FI
Contract type: Supplies
Procedure: Open procedure
CPV classification: 33100000
Submission deadline: 2019-01-25
Award criteria: The most economic tender

Technical requirements: Peijaksen sairaalan sydänaseman katetrisaatiolaboratorion röntgenlaitteisto ja hemodynamiikan mittauslaitteisto
Peijaksen sairaalan sydänaseman sydänkatetrisaatiolaboratorioon hankitaan röntgenlaitteisto ja hemodynamiikan mittauslaitteisto tällä tarjouspyynnöllä. Hankinnan tarkempi kuvaus on kohdassa 2.4.
Tarjouspyyntö on ehdollinen, kunnes vuoden 2019 investointiohjelma on hyväksytty ja hankkeen rahoitus on varmistunut. Hankintayksikkö voi keskeyttää hankinnan, mikäli hankkeen rahoitus ei toteudu suunnitellulla tavalla.
Peijaksen sairaalan sydänaseman sydänkatetrisaatiolaboratoriossa tehdään ensisijaisesti sepelvaltimoiden varjoainekuvauksia ja niihin kohdistuvia hoitotoimenpiteitä, sydänkatetrisaatiotutkimuksia, tahdistinasennuksia ja sydänläppien ja synnynnäisten sydänvikojen korjauksia. Hankittava röntgenlaitteisto, jäljempänä laitteisto, tarkoittaa sekä itse laitetta, että sen ohjaamisessa tarvittavia ohjelmistoja ja niiden käyttöön tarvittavia laitteita.
Tilojen pohjapiirustus dwg- ja pdf-muodossa on tarjouspyynnön liitteenä (liitteet 6a ja 6b). Tarjoajan tulee huomioida tilojen aiheuttamat rajoitukset ja reunaehdot koskien tarjottavaa laitteistoa ja sen asennusta. Laitteistoa koskeva painorajoitus on kuvattu tarjouspyynnön liitteen 1a kohdissa V301 ja V401, asennukseen ja toimitukseen liittyvät vaatimukset puolestaan kohdassa 18.
Rakennusteknisistä töistä vastaa HUS-Kiinteistöt Oy. Laboratoriotilan rakennustyön alustavaksi aikatauluksi on suunniteltu viikot 22 - 26. Urakkarajana sähköliitännän osalta on tekninen tila. Laitteiston sijoituspaikoilla on valmiina RJ-45 ATK-rasiat laitteiden kytkemiseksi tietoliikenneverkkoon.
Tarjoukset vertaillaan käyttäen kokonaistaloudellisen edullisuuden arviointikriteerejä, jotka ovat hinnoittelu ja soveltuvuus käyttöön.
Vertailuhinta muodostetaan laskemalla yhteen röntgenlaitteiston ja erikseen hinnoiteltavien pakollisten optioiden hinnat, optiot 1–5 sekä huoltosopimushinta taso 3 (neljälle (4) vuodelle). Hinnat ilmoitetaan erillisessä hintaliitteessä (liite 2). Lisäksi liitteessä pyydetään hinnat vapaaehtoisille optioille 6–8, joiden hinnat eivät vaikuta vertailuhintaan. Pienimmän vertailuhinnan saanut tarjoaja saa vertailukohdasta 60 pistettä. Muiden tarjoajien vertailupisteet lasketaan kaavalla: tarjoajan vertailupisteet = (pienin kokonaisvertailuhinta/tarjoajan vertailuhinta) * 60.
Soveltuvuutta arvioidaan tarjousmateriaalin lisäksi laite-esittelyjen perusteella liitteessä 1b ilmoitettujen arviointikohtien mukaisesti. Parhaat soveltuvuuspisteet saanut tarjoaja saa vertailukohdasta 40 pistettä. Muiden tarjoajien vertailupisteet lasketaan kaavalla: tarjoajan vertailupisteet = (tarjoajan vertailupisteet/maksimipistemäärä * 40).
Tarjoajan kokonaispistemäärä saadaan laskemalla yhteen hinnoittelun ja käyttöön soveltuvuuden vertailupisteet. Kokonaistaloudellisesti edullisimman tarjouksen on tehnyt tarjoaja, joka saa korkeimman kokonaispistemäärän. Tämä tarjoaja on tarjouskilpailun voittaja.
Tarjottujen laitteistojen soveltuvuusarvio toteutetaan käyttäjille järjestettävässä, enintään kahden tunnin (2 h), kestoisessa esittelyssä siten, että laitteiston käyttöön soveltuvuuden arvio voidaan suorittaa mahdollisimman kattavasti. Tarjottujen laitteistojen laite-esittelyt toteutetaan tarjousajan jälkeen vk 5-6 aikana. Esittelytilaisuuden ajankohdan voi hankintaprosessin sujuvoittamiseksi sopia jo tarjousaikana, kuitenkin viimeistään tarjousajan päättymisen jälkeen ma 28.1. (vk 5). Tarjousaikana sovittu esittely on ehdollinen, kunnes tarjouksen tarjouspyynnönmukaisuus on saatu varmistettua. Vain tarjouspyynnönmukaisille laitteistolle järjestetään esittelytilaisuus. Mikäli tarjoaja ei ole ollut yhteydessä laboraattori Mikko Paukkuseen (mikko.paukkunen@hus.fi, p. +358 50513 0411) tai sairaalafyysikko Elisa Ålanderiin (elisa.e.alander@hus.fi, p. +358 404810299) ma 28.1. klo 12:00 mennessä sopiakseen esittelytilaisuuden, tarjous saa soveltuvuusarviosta 0 pistettä.